স্থানীয় বাসিন্দাদের অভিযোগ, যাঁরা গাছ কাটতে এসেছিলেন, তাঁরা শুধু গাছ কেটেই চলে গিয়েছেন। গাছের শিকড় কংক্রিটে যে ফাটল ধরিয়েছে, তার মেরামতি করেননি। সেতুর ডান দিক ও বাঁ দিক ঘেঁষে যে দু’টি বারান্দা রয়েছে, সেগুলির অবস্থা সব চেয়ে বিপজ্জনক বলে জানিয়েছেন এলাকাবাসীরা। রাতুল দত্ত নামে এক স্থানীয় বাসিন্দার অভিযোগ, ‘‘সেতুর ঝুলবারান্দা ভেঙে পড়লেও বড়সড় দুর্ঘটনা ঘটবে। বারান্দাগুলি অবিলম্বে মেরামত করা দরকার। পাশেই রয়েছে বহু দোকান ও অফিস।’’